## Pravilnik o načinu i postupku za ostvarivanje premije za određene proizvode u poljoprivredi

### NN 39/1991 (3.8.1991.), Pravilnik o načinu i postupku za ostvarivanje premije za određene proizvode u poljoprivredi

# MINISTARSTVO POLJOPRIVREDE I ŠUMARSTVA

Na temelju članka 10. Zakona o premijama za određene proizvode u poljoprivredi
i regresu dijela kamata za prioritetne namjene u poljoprivredi ("Narodne
novine", broj 27/91) i članka 91. Zakona o upravi ("Narodne novine",
broj 16/78, 50/78, 29/85, 48/85, 41/90 i 47/90). ministar poljoprivrede
i šumarstva donosi

## PRAVILNIK

### o načinu i postupku za ostvarivanje premije za određene proizvode u poljoprivredi

OSNOVNE ODREDBE

Članak 1.

Ovim pravilnikom uređuje se način i postupak ostvarivanja premije za
proizvode u poljoprivredi iz članka 5. Zakona o premijama za određene proizvode
u poljoprivredi i regresu dijela kamata za prioritetne namjene u poljoprivredi
(u daljnjem tekstu: zakon) i propisuju obrasci evidencije o premijama i
korisnicima premija.

Članak 2.

Pravo na premiju za proizvode u poljoprivredi iz članka 5. zakona imaju
individualni poljoprivredni proizvodači i pravne osobe u djelatnosti poljoprivrede
s prebivalištem odnosno sjedištem na teritoriju Republike Hrvatske (u daljnjem
tekstu: korisnik), uz uvjet da proizvode za tržište Republike Hrvatske.

Članak 3.

Individualni poljoprivredni proizvodači ostvaruju premiju iz članka
7. stavka 1. zakona preko pravnih odnosno fizičkih osoba koje obavljaju
djelatnost:

- otkupa kravljeg, ovčjeg i kozjeg mlijeka;

- prerade odnosno otkupa soje, suncokreta. uljane repiee, šećerne repe,
duhana, konopljine stabljike, stabljike lana, plodova maslina i ovčje vune:

- klanja stoke, prerade i otkupa mesa junadi, ovaca i janjadi;

- selekcije ili stručnog nadzora nad proizvodnjom kvalitetnog rasplodnog
podmlatka goveda, svinja, ovaca, koza, konja i selekcioniradih matica pčela;

- umjetnog osjemenjivanja goveda, svinja, ovaca, koza i konja.

Pravne odnosno fizičke osobe iz stavka 1. ovog članka ostvaruju premiju
podnošenjem zahtjeva za isplatu premije Službi društvenog knjigovodstva
Hrvatske (u daljnjem tekstu: Služba) kod koje imaju otvoren žiro-račun.

Pravne osobe u djelatnostl poljoprivrede ostvaruju premiju iz članka
7. stavka 1. i 2. zakona podnošenjem zahtjeva za isplatu premije Službi
kod koje imaju otvoren žiro-račun.

I. OSTVARIVANJE PREMIJE ZA KRAVLJE, OVČJE I KOZJE MLIJEKO

Članak 4.

Uz zahtjev za isplatu premije za kravlje, ovčje i kozje mlijeko korisnik
prilaže:

1. obračun premije (u četiri primjerka) posebno za svaku vrstu mlijeka
u kojem su naznačeni: količina mlijeka u litrama, podaci o preračunavanju
na 32% mliječne masti za mlijeko i obračunati iznos premije po litri mlijeka,
ukupan iznos:

2. fakturu odnosno kopiju fakture za prodane i isporučene količine mlijeka;

3. izjavu da se zahtjev za isplatu premije podnosi prvi puta;

4. nalog za naplatu, obrazac broj 43 - SDK, bez upisivanja datuma izvršenja
naloga.

Zahtjev za iplatu premije iz stavka 1. ovog članka podnosi se u roku
od 60 dana od dana preuzimanja mlijeka od proizvođača.

Članak 5.

Premija se ostvaruje za kravlje, ovčje i kozje mlijeko koje glede kakvoće
odgovora propisu o zaštitnoj cijeni mlijeka.

II. OSTVARIVANJE PREMIJE ZA SOJU, SUNCOKRET, ULJANU REPICU,
ŠEĆERNU REPU, DUHAN, KONOPLJINE STABLJIKE, STABLJIKE LANA I PLODOVE MASLINA

Članak 6.

Uz zahtjev za isplatu premije za soju, suncokret, uljanu repicu, šećernu
repu, duhan, konopljine stabljike, stabljike lana i plodove maslina korisnik
prilaže:

1. obračun premije (u četiri primjerka) u kojem su naznačeni: vrsta
proizvoda, količina proizvoda u kilogramima, obračunati iznos premije po
kilogramu ukupan iznos:

2. fakturu odnosno kopiju fakture za prodane i isporučene količine proizvoda.
odnosno potvrdu primitka ako se kod korisnika obavlja prerada navedenih
proizvoda;

3. izjavu da se zahtjev za isplatu premije podnosi prvi puta;

4. nalog za naplatu, obrazac broj 43 - SDK, bez upisivanja datuma izvršenja
naloga.

Članak 7.

Korisnik ostvaruje premiju za soju, suncokret, uljanu repicu, šećernu
repu, duhan, konopljine stabljike, stabljike lana i plodove maslina koji
glede kakvoće odgovaraju propisima o stavljanju u promet na unutarnjem
tržištu odnosno ispunjavaju uvjete određene propisima o zaštitnim cijenama
proizvoda za koje je ista određena

III: OSTVARIVANJE PREMIJE ZA TOV JUNADI, OVACA I JANJADI

Članak 8.

Na zahtjev za isplatu premije za tov junadi, ovaca i janjadi korisnik
prilaže:

1. obračun premije (u četiri primjerka) u kojem su naznačeni; vrsta
stoke, broj grla, težina (žive vage) u kilogramima, obračunati iznos premije
po kilogramu, ukupan iznos;

2. fakturu odnosno kopiju fakture za prodane i isporučene količine žive
stoke za klanje;

3. izjavu da se zahtjev za isplatu premije podnosi prvi puta i da je
završna faza tova obavljena u proizvodnim objektima na teritoriju Republike
Hrvatske;

4. nalog za naplatu, obrazac broj 43 - SDK, bez upisivanja datuma izvršenja
naloga.

Članak 9.

Korisnik ostvaruje premiju za završnu fazu tova junadi, ovaca i janjadi
koji glede kakvoće odgovaraju propisima o zaštitnim cijenama stoke za koje
je cijena određena, odnosno o propisima o kvaliteti goveda i ovaca za klanje
i tov.

Pod završnom fazom tova iz stavka 1. ovog članka razumijeva se:

- junad od 250 na 400 i više kg po grlu

- janjad od 10 na 20 i više kg po grlu;

- šilježad od 12 na 25 i više kg po grlu

- ovce od 15 na 30 i više kg po grlu.

IV. OSTVARIVANJE PREMIJE ZA KVALITETNI RASPLODNI PODMLADAK GOVEDA, OVACA
, KOZA, KONJA I SELEKCIONIRANIH I MATICA PČELA

Članak 10.

Uz zahtjev za isplatu premije za kvalitetni rasplodni podmladak goveda,
svinja. ovaca, koza, konja i selekcioniranih matica pčela korisnik prilaže:

1. potvrdu Poljoprivrednog centra Hrvatske - Stočarskog selekcijskog
centra Zagreb o upisu u Centralnu matičnu evidenciju ženskih i muških rasplodnih
grla. koje od dana stupanja na snagu zakona uvode u proizvodnju, potvrdu
pravne osobe koja je ovlaštena za selekciju konja o upisu u Centralnu matičnu
evidenciju ženskih i muških rasplodnih grla koja se od dana stupanja na
snagu zakona uvode u proizvodnju odnosno potvrdu Poljoprivrednog centra
Hrvatske da su pčelinje zajednice upisane u matičnu evidenciju za proizvodnju
selekcioniranih matica pčela;

2. obračun premije (u četiri primjerka) u kojem su naznačeni: vrsta
i broj rasplodnog podmlatka, iznos premije po grlu (komadu) i ukupan iznos;

3. izjavu da se zahtjev za isplatu premije podnosi prvi puta;

4. nalog za naplatu. obrazac broj 43 - SDK. bez upisivanja datuma izvršenja
naloga.

Zahtjev za isplatu premije iz stavka 1. ovog članka podnosi se u roku
90 dana od dana poroda plotkinje, spolne zrelosti rasplodnjaka odnosno
oplođene testirane pčelinje matice.

Članak 11.

Korisnik je dužan kvalitetni rasplodni podmladak držati u uzgoju:

1. kravu do starosti 5 godina;

2. bika do starosti 3 godine;

3. krmaču do starosti 2,5 godine:

4. nerasta do starosti 2.5 godine;

5. ovcu do starosti 4 godine;

6. ovna do starosti 3 godine;

7. kozu do starosti 4 godine;

8. jarca do starosti 3 godine;

9. pastuha do korištenja u 3 pripusne sezone;

l0. kobilu do ostvarene proizvodnje 3 ždrebeta;

11. maticu jednu proizvodnu godinu.

Članak 12.

Nastale zdravstvene ili reproduktivne poremećaje ili nezadovoljavajuću
proizvodnu sposobnost kvalitetnog rasplodnog podmlatka iz članka 6. stavka
5. zakona utvrđuje pravna osoba koja obavlja poslove zdravstvene zaštite
stoke, proizvodnu sposobnost grla utvrđuje područna selekcijska služba
odnosno pravna osoba ovlaštena za selekciju konja i pčelinjih matica.

O utvrđenim razlozima za izlučivanje iz uzgoja kvalitetnog rasplodnog,podmlatka
iz stavka 1. ovog članka obvezno se sastavlja zapisnik, kojeg je korisnik
dužan čuvati do isteka obveze iz članka 11. ovog pravilnika.

Ako korisnih izluči kvalitetni raspolodni podmladak iz uzgoja suprotno
odredbi članka 11. ovog pravilnika dužan je naplaćeni iznos premije vratiti
u roku 15 dana od dana izlućenja grla.

Članak 13.

Korisnih premije - individualni poljoprivredni proizvodač ostvaruje
premiju preko pravnih osoba koje za korisnika premije obavljaju poslove
selehcije ili stručnog nadzora proizvodnje kvalitetnog rasplodnog podmlatka

V. OSTVARIVANJE PREMIJE ZA OVČJU VUNU

Članak 14.

Uz zahtjev za isplatu premije za ovčju vunu korisnik prilaže :

1. obračun premije (u četiri primjerha) u kojem su naznačeni: količina
i klasa vune. iznos premije po kg za svaku pojedinu klasu i ukupnu količinu;

2. fakturu odnosno kopiju fakture o prodaji vune i dokaz o isporučenim
količinama;

3. izjavu da se zahtjev za isplatu premije podnosi prvi puta;

4. nalog za naplatu, obrazac broj 43 - SDK bez upisivanja datuma i izvršenja
naloga

VI. OSTVARIVANJE PREMIJE ZA TROŠKOVE UMJETNOG OSJEMENJIVANJA
GOVEDA, SVINJA, OVACA, KOZA I KONJA

Članak 15.

Pravna osoba ovlaštena za poslove umjetnog osjemenjivanja dužna je korisniku
na potvrdi o izvršenom umjetnom osjemenjivanju koju izdaje na pripisanom
PUO obrascu, u skladu s odredbama Pravilnika o matičnim i proizvodnim evidencijama
kvalitetnih grla i o načinu njihova označivanja ("Narodne novine".
broj 9/88), upisati i iznos umanjenja cijene u visini premiranih troškova
umjetnog, osjemenjivanja po jednoj plotkinji.

Uz zahtjev za isplatu premije za troškove umjetnog osjemenjivanja goveda
svinja ovaca koza i konja korisnik prilaže :

1. obračun premije (u četiri primjerka) u kojem je naznačena: vrsta
i broj osjemenjenih plotkinja iznos premije i ukupan iznos;

2. mjesečno izvješće o izvršenom prvom umjetnom osjemenjivanju u istom
reprodukcijshom ciklusu;

3. izjavu da se zahtjev za navedeni reprodukcijski ciklus podnosi prvi
puta;

4. nalog za naplatu, obrazac broj 43 - SDK bez upisivanja datuma izvršenja
naloga.

Podaci dani u mjesečnom izvješću iz stavka 1. točke 2. ovog članka moraju
biti u skladu s dokumentacijom i sadržajem izvješća propisanog Pravilnikom
o vođenju dokumentacije i evidencije te dostavljanju izvještaja o obavljanju
veterinarske djelatnosti ("Narodne novine", broj 4/88).

Zahtjev za isplatu premije iz stavka 1. ovog članka podnosi se u roku
80 dana od dana podnošenja mjesečnog izvješća o broju umjetno osjemenjenih
plotkinja

VII. OSTVARIVANJE PREMIJE ZA TESTNE STANICE, ZA UZGOJNO-SELEKCIJSKI
RAD, ZA REPRODUKCIJU U STOČARSTVU I ZDRAVSTVENU ZAŠTITU MLIJEKA

Članak 17.

Korisnikom, u smislu odredbe članka 7. stavka 1. točke 6. do 8. i stavka
2. zakona razumijeva se: Poljoprivredni centar Hrvatske u Zagrebu, Veterinarski
zavodi Hrvatske, Centar za reprodukciju u stočarstvu Hrvatske, Centar za
unapređenje stočarstva u Osijeku, Veterinarska stanica Varaždin i Veterinarska
stanica Slavonski Brod.

Članak 18.

Korisnik iz članka 17. ovog pravilnika ostvaruje premiju na temelju
ugovora:

1. o provedbi uzgojno-selekcijskih mjera u stoćarstvu;

2. o provedbi programa zdravstvene zaštite mlijeka:

3. o provedbi programa unapređenja reprodukcije u stočarstvu;

4. o proizvodnji i plasmanu sjemena (sperme) kvalitetnih bikova;

5. o ispitivanju bikova na vlastiti test (performance test);

6. o ispitivanju tovnih sposobnosti bikova (progeni test).

Ugovor iz stavka 1. ovog članka korisnik zaključuje s Ministarstvom
poljoprivrede i šumarstva za svaku kalendarsku godinu.

Članak 19.

Nalog za isplatu premije iz članka 18. stavka 1. ovog pravilnika izdaje
ministar poljoprivrede i šumarstva temeljem podnesenih kvartalnih-izvješća
o aktivnosti za prethodno razdoblje odnosno izvješća o proizvodnji i plasmanu
i ostvarenim rezultatima u prethodnom kvartalu, a za zadnji kvartal po
podnesenom godišnjem izvješću s aktivnostima odnosno ostvarenim rezultatima.

VII. ZAJEDNIČKE ODREDBE I EVIDENCIJA O PREMIJAMA I KORISNICIMA
PREMIJA

Članak 20.

Služba kod koje korisnik ima otvoren žiro-račun kontrolira ispravnost
podnesenog zahtjeva za isplatu premije te nakon toga jedan ovjereni primjerak
obračuna premije vraća korisniku, drugi zadržava, a treći zajedno s nalogom
za isplatu dostavlja u roku tri dana Službi, Sjedište 30102, Zagreb, Smičiklasova
broj 17, koja ga nakon svake izvršene isplate odmah dostavlja Ministarstvu
poljoporivrede i šumarstva.

Organizacijska jedinica Službe kod koje je podnesen zahtjev za isplatu
premije dužna je u roku tri dana od dana podnesenog zahtjeva dostaviti
Ministarstvu poljoprivrede i šumarstva četvrti primjerak obračuna iz članka
4. stavka 1. točke 1, članka 8. stavka 1. točke 1. članka 8. stavka 1.
točke 1, članka 10. stavka 1. točke 2. članka 14. stavka 1. točke 1. i
članka 16. stavka 1. točke 1. ovog pravilnika

Članak 21.

Premije za odredene proizvode u poljoprivredi iz članka 5. zakona isplaćuju
se na teret računa broj 30102-789- 2229 Ministarstva poljoprivrede i šumarstva
- sredstva za premiranje i regresiranje, a u korist žiro-računa korisnika
premije.

Premije se mogu isplaćivati ako su u skladu s odredbama zakona i ovog
pravilnika.

Članak 22.

Podnosilac zahtjeva za isplatu premije dužan je u svojem knjigovodstvu
voditi urednu i ažurnu evidenciju na propisanim obrascima br.1. 2. 3, 4,
5. i 6. koji su tiskani uz ovaj pravilnik i čine njegov sastavni dio.

Članak 23.

Pravna osoba kojoj je isplaćena premija za individualne poljoprivredne
proizvodače, dužna je proizvodaču isplatiti premiju najkasnije u roku 15
dana od dana kada je primila premiju.

IX. ZAVRŠNE ODREDBE

Članak 24.

Danom stupanja na snagu ovog pravilnika prestaju važiti :

1. Pravilnik o načinu i postupku za ostvarivanje premije za kvalitetni
rasplodni podmladak i regresu dijela troškova za umjetno osjemenjivanje
stoke ("Narodne novine", br. 49/88, 22/88 i 34/89);

2. Naredba o načinu i postupku za ostvarivanje premije za mlijeko, vunu
i konopljine stabljike i o nadoknadi razlike u cijeni za prodane količine
konzumnog mlijeka. ("Narodne novine". br. 19/82, 22/85 i 42/87).

Članak 25.

Ovaj pravilnik stupa na snagu danom objave u "Narodnim novinama".

Klasa: 011-02/91-01/61

Urbroj : 525-01-91-1

Zagreb, 23. srpnja 1991.

Ministar poljoprivrede i šumarstva

**Ivan Tarnaj, dipl. ing., v. r.**

---

```
____________________________________________________________________________________
                                                                                        Obrazac br. 1.
EVIDENCIJA 0 PREMIJAMA I KORISNICIMA PREMIJE ZA MLIJEKO

_________________________________________________________
        Naziv poduzeća - nosioca zahtjeva za premije

Vrsta mlijeka:_______________ Za mjesec___________ 19____ g.

__________________________________________________________________________
Redni   Korisnik        Količina ot-    Podatak o       Količina pre-   Iznos   Ukupan  Datum
broj    premije         kupljenog       kontroli        računata na     premije iznos           isplate
        (ime, prezime,  mlijeka         kvalitete       3,2% m.m.       din/1   premije         premije
        prebivalište i  l               %. m.m.                         din             korisniku
        adresa)
__________________________________________________________________________

__________________________________________________________________________

__________________________________________________________________________

__________________________________________________________________________

__________________________________________________________________________

UKUPNO

__________________________________________________________________________

                                                                                Obrazac br. 2.
EVIDENCIJA O PREMIJAMA  I KORISNICIMA PREMIJA NA SOJU, SUNCOKRET, ULJANU REPICU, ŠEĆERNU REPU, DUHAN, KONOPLJINE STABLJIKE, STABLJIKE LANA I PLODOVE MASLINE

_________________________________________________________
        Naziv poduzeća - nosioca zahtjeva za premije

Vrsta proizvoda:_______________ Za mjesec___________ 19____ g.

__________________________________________________________________________
Redni   Korisnik        Količina ot-    Podatak o       Otkupna Iznos   Ukupan  Datum
broj    premije         kupljenog       kontroli        cijena          premije iznos           isplate
        (ime, prezime,  proizvoda       kvalitete       din/kg          din/kg  premije         premije
        prebivalište i  kg                                                      din             korisniku
        adresa)
__________________________________________________________________________

__________________________________________________________________________

__________________________________________________________________________

__________________________________________________________________________

__________________________________________________________________________

UKUPNO

__________________________________________________________________________

__________________________________________________________________________
                                                                                Obrazac br. 3.
EVIDENCIJA 0 PREMIJAMA I KORISNICIMA PREMIJE ZA TOV JUNADI, OVACA I JANJADI
_________________________________________________________
        Naziv poduzeća - nosioca zahtjeva za premije

Vrsta stoke:_______________ Za mjesec___________ 19____ g.

__________________________________________________________________________
Redni   Korisnik        Broj ot-        Tezina          Otkupna Iznos   Ukupan  Datum
broj    premije         kupljenih       zive            cijena          premije iznos           isplate
        (ime, prezime,  grla            vage            din/kg          din/kg  premije         premije
        prebivalište i  stoke                                                   din             korisniku
        adresa)
__________________________________________________________________________

__________________________________________________________________________

__________________________________________________________________________

__________________________________________________________________________

__________________________________________________________________________

UKUPNO

__________________________________________________________________________

__________________________________________________________________________
                                                                                Obrazac br. 4.

EVIDENCIJA 0 PREMIJAMA I KORISNICIMA PREMIJE ZA KVALITETNI RASPLODNI PODMLADAK

_________________________________________________________
        Naziv poduzeća - nosioca zahtjeva za premije

Vrsta stoke:_______________ Za mjesec___________ 19____ g.

__________________________________________________________________________
                Premirani podmladak             Premije
__________________________________________________________________________
Redni                                   Datum uvođe-                    Datum           Korisnik premije
broj    Prigojni br.    Matićni br.     nja u central-  Iznos premije   isplate         individ. prozivo-.
                                        maticnu evid.   po grlu         premije         dač (ime, prezime,
                                                                        korisn          prebival. i adr.) ili
                                                                                        naziv pod.
__________________________________________________________________________

__________________________________________________________________________

__________________________________________________________________________

__________________________________________________________________________

__________________________________________________________________________
UKUPNO:
__________________________________________________________________________

__________________________________________________________________________
                                                                                        Obrazac br. 5.

EVIDENCIJA O PREMIJAMA I KORISNICIMA PREMIJE ZA VUNU

_________________________________________________________
        Naziv poduzeća - nosioca zahtjeva za premije

Vrsta proizvoda:_______________ Za mjesec___________ 19____ g.
__________________________________________________________________________
Redni   Korisnik        Broj ot-        Klasa           Otkupna Iznos   Ukupan  Datum
broj    premije         kupljene        otkup.          cijena          premije iznos           isplate
        (ime, prezime,  vune            vune            din/kg          din/kg  premije         premije
        prebivalište i                                                          din             korisniku
        adresa)
__________________________________________________________________________

__________________________________________________________________________

__________________________________________________________________________

__________________________________________________________________________

__________________________________________________________________________

UKUPNO

__________________________________________________________________________

__________________________________________________________________________
                                                                                Obrazac br. 6.

EVIDENCIJA 0 PREMIJAMA I KORISNICIMA PREMIJA ZA TROŠKOVE UMJETNOG
OSJEMENJIVANJA STOKE

_________________________________________________________
        Naziv poduzeća - nosioca zahtjeva za premije

Vrsta proizvoda:_______________ Za mjesec___________ 19____ g.

__________________________________________________________________________
Redni   Broj po prvi puta                                               Serijski broj PUO obrasca
broj    umjetno osjeme- Za period       Iznos   Ukupan iznos
        njenih plotkinja        osjemenjivanja  regresa regresa         od No           od No
__________________________________________________________________________

__________________________________________________________________________

__________________________________________________________________________

__________________________________________________________________________

__________________________________________________________________________

__________________________________________________________________________
UKUPNO

__________________________________________________________________________

```

Pravilnik, NN 39/1991-1098